<classify> CHAMA cha Msalaba Mwekundu Tanzania kimesema baadhi ya watu na taasisi wanatumia vibaya nembo yake kwa manufaa binafsi jambo ambalo ni kinyume cha sheria.Katibu Mkuu wa Chama cha Msalaba Mwekundu Tanzania, Julius Kejo ametaja baadhi ya taasisi na makundi yanayoruhusiwa kutumia nembo hizo ni wanachama, wafanyakazi, maofisa wa kujitolea, taasisi zenye mikataba na Msalaba Mwekundu kutoa huduma kwa mujibu wa taratibu za taasisi hiyo na vikosi vya tiba jeshini.Akizungumza katika uzinduzi wa kampeni endelevu ya kuelimisha jamii kuhusu matumizi sahihi ya nembo ya chama hicho, Kejo aliviomba vyombo vya habari visaidie kuelimisha jamii dhidi ya matumizi yaliyo sahihi.Alisema matumizi hayo yasiyo sahihi yanafanywa na baadhi ya hospitali binafsi, maduka ya dawa, waganga wa jadi, wahalifu wa kivita na baadhi ya watu binafsi. Mfano, katika baadhi ya hospitali za binafsi na maduka ya dawa wamekuwa wakitumia kimakosa nembo ya Red Cross Msalaba Mwekundu kama ishara ya kuwapo huduma zao, na hata baadhi ya waganga wa kienyeji nao utakuta wanaweka alama ya Red Cross, ni makosa, alisema Kejo.Alisema kwa kutokujua, baadhi ya watu na taasisi wanaweza kuwa wanaitumia nembo hiyo bila kujua kuwa hawana mamlaka ya kuitumia. Kwa mujibu wa Kejo, nembo hiyo inayo kazi na matumizi maalumu hivyo, haipaswi kutumiwa kiholela kwa kuwa katika maeneo mbalimbali duiniani, baadhi ya wahalifu wa kivita wamekuwa wakiitumia kinyume na makusudio ya kuwapo kwake.Katika ufafanuzi wa maswali, Kejo alisema ni makosa kuamini kuwa alama hiyo inahusiana na ishara za imani au dini. Hii nembo haina uhusiano na imani yoyote ya kidini kwa kuwa hata muundo wake si sawa na ule wa baadhi ya imani.Hii blocks vyumba zake tano zote zinalingana, lakini hizo za kiimani, sehemu nyingine ni ndefu kuliko nyingine, alisema. Akasema: Kwa nchi kama Tanzania yenye amani, hatuwezi kujua kirahisi ubaya na hatari ya matumizi mabaya ya nembo hii, lakini huwezi kujua nani anaitumia vibaya kufanikisha mambo yake mwenyewe.Chama cha Msalaba Mwekundu kilianzishwa mwaka 1962 kwa Sheria ya Bunge Namba 71 na mwaka 1963, chama hicho kikatambuliwa rasmi na Kamati ya Kimataifa ya Msalaba Mwekundu ICRC. Kwa mujibu wa sheria hiyo, mtu anaweza kuadhibiwa kwa kutu  <topic>: kitaifa 